## dachser_inteligent_logistics

Tlačová správa V Bratislave, 18. 11. 2020

**DACHSER vyhral cenu One Eaton Supplier Premier Award 2020**

**Ocenenie pre najlepšieho prepravného partnera bolo udelené na konferencii Eaton Virtual Global SCM Supplier.**



Kľúčovým faktorom pre získanie ceny bol výkon spoločnosti DACHSER, ktorý bol hodnotený nielen z hľadiska kvality, nákladov, spoľahlivosti aj čo sa týka inovácií.

Široko diverzifikovaná spoločnosť Eaton zamestnáva vyše 98 000 ľudí vo viac ako 175 krajinách a venuje sa riadeniu spotreby. Zameriava sa na sprostredkovanie efektívnejšieho, bezpečnejšieho a udržateľnejšieho využitia elektrickej, hydraulickej a mechanickej energie.

Ocenenie spoločnosti One Eaton Supplier Premier Award vyznamenáva národných a medzinárodných dodávateľov, ktorí majú vplyv na podnikanie spoločností prostredníctvom vynikajúcich služieb, skvelých výsledkov a strategických partnerstiev.

**Strategické partnerstvo od roku 2005**

Kľúčovým faktorom pre získanie ceny bol výkon spoločnosti DACHSER, ktorý bol hodnotený ako z hľadiska kvality, nákladov, spoľahlivosti ako aj inovácií, ako logistického partnera spoločnosti Eaton. Spoločnosť Eaton zdôraznila, že táto spolupráca je založená na integrite, dôvere a otvorenej komunikácii. Zástupcovia logistického centra DACHSER v Kolíne nad Rýnom, ktoré je zodpovedné za väčšinu spolupráce so spoločnosťou Eaton, prevzali ocenenie v mene všetkých zúčastnených pobočiek spoločnosti DACHSER a Key Account Managerov.

Spoločnosti DACHSER a Eaton nadviazali strategické partnerstvo už v roku 2005. Medzi hlavné ciele tohto partnerstva patrí neustála optimalizácia celého dodávateľského reťazca, jeho rozvíjanie a podpora ďalšieho spoločného rastu.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk